การประกอบธุรกิจแยกตามประเภทธุรกิจ

(1) ลักษณะผลิตภัณฑ์และการบริการ

-   ธุรกิจคลังสินค้าและท่าเทียบเรือ

บริษัท ทรัพย์ศรีไทย จำกัด (มหาชน)

บริการรับฝากเอกสาร

รับฝากเอกสารบรรจุกล่อง/แฟ้ม โดยใช้ระบบ AS/RS (AUTOMATED STORAGE AND RETRIEVAL
SYSTEMS) พร้อมระบบ BARCODE และ COMPUTER ในการจัดเก็บ และค้นหา ให้บริการด้านต่าง
ๆ ที่เกี่ยวข้อง เช่น บริการรับ-ส่งเอกสาร บรรจุเอกสาร ค้นหาหรือ ถ่ายเอกสาร
รับทำลายเอกสาร จัดหากล่องขนาดมาตรฐานเพื่อการบรรจุเอกสาร
และให้บริการห้องรับรองเพื่อตรวจสอบเอกสาร ณ ศูนย์จัดเก็บเอกสาร
ให้บริการเก็บสื่ออิเล็กทรอนิกส์ในห้องควบคุมอุณหภูมิและความชื้นสัมพัทธ์และให้บริการ Scan
และจัดเก็บข้อมูลใน Server

-   บริการให้เช่าคลังสินค้า

บริษัทมีบริการให้เช่าพื้นที่คลังสินค้า ทั้งแบบเช่าเหมาหลัง และแบบแบ่งพื้นที่ให้เช่า ตั้งแต่ 100
ตารางเมตรขึ้นไปโดยใช้แผงเหล็กลวดตาข่ายกั้น แบ่งแยกพื้นที่ให้เช่าภายในโกดังสินค้าแต่ละหลัง
ทำให้สามารถตอบสนองความต้องการของลูกค้าได้มากขึ้น

สินค้าที่ผู้เช่านำเข้าเก็บ ได้แก่ เหล็ก เคมีภัณฑ์ เครื่องจักร ฝ้าย ผ้าชนิดต่าง ๆ รองเท้า
กระเบื้อง อุปกรณ์ตกแต่งบ้าน วัตถุดิบในการทำอาหาร อุปกรณ์สำนักงาน
สีสำเร็จรูปและวัตถุดิบในการผลิตสี เฟอร์นิเจอร์ สิ่งพิมพ์ และอุปกรณ์จัดงานแสดงสินค้า เป็นต้น

-   บริการบริหารจัดการสต็อกสินค้า

บริษัทให้บริการรับบริหารจัดการสต็อกสินค้าแบบครบวงจรพร้อมรายงานยอดสินค้าคงเหลือรายเดือนและรายงานยอดสินค้าเพื่อการออกใบแจ้งหนี้
บริการออกใบแจ้งหนี้และเรียกเก็บเงินให้กับลูกค้าของผู้ว่าจ้าง

-   บริการอื่น ๆ

-   บริการให้กู้เงินโดยการรับจำนำสินค้าที่ฝากอยู่กับบริษัทย่อย
    ซึ่งประกอบกิจการคลังสินค้ารับอนุญาต

-   บริการท่าสำหรับเทียบเรือเดินทะเล ซึ่งสามารถเทียบเรือขนาดใหญ่ได้พร้อมกัน 2 ลำ
    รวมทั้งบริเวณที่จอดเรือลำเลียงสินค้าจำนวนมาก

-   บริการสินค้าผ่านท่าหรือเขตคลังสินค้า สำหรับสินค้าที่มิได้นำเข้าเก็บในคลังสินค้าของบริษัท
    แต่นำผ่านไปยังสถานที่อื่น

-   บริการชั่งน้ำหนักโดยใช้เครื่องชั่งที่ทันสมัยและเที่ยงตรงขนาด 18 x 3 เมตร 60 ตัน จำนวน
    3 เครื่อง

-   บริการขนถ่ายสินค้า โดยจัดหากรรมกร และอุปกรณ์ขนถ่ายสินค้า
    ทุกชนิดไว้บริการอย่างพร้อมมูลและพอเพียง

-   บริการจัดหาการประกันภัยในสินค้าที่นำเข้าเก็บในคลังสินค้า ตามความประสงค์ของลูกค้า

-   บริการด้านความปลอดภัย โดยมียามรักษาการณ์ภายในบริเวณคลังสินค้าตลอด 24 ชั่วโมง

บริษัท เอส เอส ที คลังสินค้า

ให้บริการรับฝากสินค้าพืชผลและผลผลิตเกษตรกรรมที่เตรียมส่งไปต่างประเทศ เช่น

ข้าวสาร เมล็ดกาแฟ ข้าวโพด น้ำตาล ฯลฯ
และรับฝากสินค้าทั่วไปที่ผลิตได้และใช้หมุนเวียนภายในประเทศ เช่น สุรา เครื่องปรับอากาศ
ยางรถยนต์ และผลผลิตเกษตรกรรมอื่น
ๆโดยออกใบประทวนสินค้าและใบรับของคลังสินค้าเป็นหลักฐาน ซึ่งผู้รับฝากสินค้าสามารถนำไปทำ
Packing Stock กับธนาคารพาณิชย์หรือเป็นหลักประกันในการกู้เงินกับสถาบันการเงินอื่น ๆ
และรับฝากสินค้าที่สั่งเข้ามา จากต่างประเทศ เช่น ปุ๋ยเคมี ข้าวสาลี ส่วนผสมอาหารสัตว์ ฯลฯ
รวมทั้งสินค้าที่ทำ Trust Receipt กับธนาคารพาณิชย์
หรือเป็นหลักประกันในการกู้เงินจากสถาบันการเงินอื่น ๆ

ปัจจุบัน ณ วันที่ 31 ธันวาคม 2555 บริษัท เอส เอส ที คลังสินค้า จำกัด มีพื้นที่คลัง

รับอนุญาตจำนวน 13 หลัง รวมพื้นที่ 17,764 ตารางเมตร

 ธุรกิจน้ำมันพืชและอาหารสัตว์

บริษัท อุตสาหกรรมวิวัฒน์ จำกัด

ผลิตและจำหน่ายน้ำมันพืชหลายชนิด เช่น น้ำมันพืชทิพไวส์ น้ำมันถั่วเหลือง

จำหน่ายให้แบรนด์ “ทิพ” โดยจัดจำหน่ายผ่านช่องทางต่าง ๆ เช่น Modern Trade
ร้านค้าปลีกทั่วไป

ภัตตาคาร ร้านอาหาร และผู้ส่งออกต่างประเทศ จำหน่ายน้ำมันพืช (ดิบ)
ที่ยังไม่ผ่านการกลั่นและกากถั่ว

เหลือง ให้กับโรงงานอาหารสัตว์และฟาร์มเลี้ยงสัตว์

บริษัท ส่งเสริมปศุสัตว์ไทย จำกัด

นำเข้า ส่งออก และค้าพืชผลทางการเกษตร และผลิตภัณฑ์จากพืชผลทางการ

เกษตรทุกชนิด รวมถึงกากถั่วเหลือง กากเมล็ดทานตะวัน กากเมล็ดฝ้ายและวัตถุดิบที่ใช้ผลิต

 ธุรกิจอาหารและเครื่องดื่ม

-   ร้านอาหารโอ ปอง แปง

Au Bon Pain เป็นเครื่องหมายการค้าของร้านอาหารในรูปแบบเบเกอรี่คาเฟ่

ที่มีสาขาทั่วโลก นำเสนอความหลากหลายของสินค้าและบริการที่มีเอกลักษณ์เฉพาะตัวให้ลูกค้าได้

เลือกสรรตามความต้องการ

บริษัทเป็นผู้ถือสิทธิในเครื่องหมายการค้า “Au Bon Pain” แต่เพียงผู้เดียวใน

ประเทศไทย โดยสิทธิดังกล่าวถือโดยบริษัท เอบีพี คาเฟ (ประเทศไทย) จำกัด
ซึ่งเป็นบริษัทย่อยที่บริษัท

มัดแมน จำกัด ถือหุ้นอยู่ร้อยละ 100 ( บริษัททรัพย์ศรีไทย จำกัด (มหาชน) ถือหุ้นบริษัท มัดแมน
จำกัด จำนวน ร้อยละ 100) ร้านโอปองแปง เริ่มเปิดตัวอย่างเป็นทางการในประเทศไทยเมื่อปี
พศ. 2540 โดยเปิดสาขาแรกที่อาคารสินธร ถนนวิทยุ ซึ่งปัจจุบัน ร้าน โอ ปอง แปง
มีสาขาอยู่ทั่วประเทศไทย จำนวน 52 สาขา (ข้อมูล ณ วันที่ 31 ธันวาคม 2555)
การให้บริการมีทั้งให้บริการที่ร้านหรือนำกลับ รวมถึงให้บริการส่งถึงที่บ้านหรือสำนักงานต่าง ๆ ด้วย

-   ร้าน ดังกิ้น โดนัท

  Dunkin’Donuts เป็นเครื่องหมายการค้าของกาแฟและเบเกอรี่ที่ได้รับความนิยม

จากชาวอเมริกันอย่างต่อเนื่องยาวนานกว่า 60 ปี ดังกิ้น โดนัท ถือเป็นแบรนด์ที่ได้รับความนิยม
มาอย่างต่อเนื่อง โดยได้รับรางวัลต่าง ๆ มากมาย เช่น รางวัลแฟรนไชส์ซีแห่งปี (Dunkin’
Brand’ Franchisee and Enterprise Awards International Partner of the
Year) เมื่อปี 2553 และรางวัล Brand Dedication of the Year ในปีเดียวกัน

บริษัทถือสิทธิในเครื่องหมายการค้า “Dukin’ Donuts” แต่เพียงผู้เดียวในประเทศไทย

โดยสิทธิดังกล่าวถือโดยบริษัท โกลเด้น โดนัท (ประเทศไทย) จำกัด ซึ่งเป็นบริษัทย่อยที่บริษัท
มัดแมน จำกัด ถือหุ้นอยู่ร้อยละ 100 ( บริษัท ทรัพย์ศรีไทย จำกัด (มหาชน) ถือหุ้นบริษัท มัดแมน
จำกัด จำนวน ร้อยละ 100 ) ร้านดังกิ้นโดนัท
เปิดให้บริการในประเทศไทยที่สาขาสยามสแควร์เป็นสาขาแรก เมื่อปี พศ. 2524
ปัจจุบันมีจำนวนสาขาทั่วประเทศไทยทั้งสิ้น 229 สาขา (ข้อมูล ณ วันที่ 31 ธันวาคม 2555)
การให้บริการมีทั้ง ให้บริการที่ร้าน และนำกลับ รวมถึงการบริการนำส่งที่บ้านหรือสถานที่ทำงาน
รวมถึงการรับจัดชุด สแนคบอกซ์สำหรับงานประชุม งานเลี้ยงสังสรรค์ต่าง ๆ
นอกจากนี้ยังให้บริการจัดเลี้ยงนอกสถานที่ ตามความต้องการของลูกค้าอีกด้วย

-   ร้านไอศกรีมบาสกิน รอบบิ้นส์

Baskin Robbins เป็นเครื่องหมายการค้าของร้านไอศกรีมแบบเชนสโตร์ที่มีเครือข่าย
ใหญ่ที่สุดในโลก (The World’s Largest Chain of Ice Cream Specialty Stores)
เริ่มก่อตั้งเมื่อปี พศ. 2488 ที่ประเทศสหรัฐอเมริกา
จากนั้นมีการพัฒนาและขยายตัวอย่างต่อเนื่องมาถึงปัจจุบัน บริษัทถือสิทธิในเครื่องหมายการค้า
“Baskin Robbins” ในประเทศไทย โดยสิทธิดังกล่าวถือโดยบริษัท โกลเด้น สกู๊ป จำกัด
ซึ่งเป็นบริษัทย่อยที่บริษัท มัดแมน จำกัด ถือหุ้นอยู่ร้อยละ 100 (บริษัท ทรัพย์ศรีไทย จำกัด
(มหาชน) ถือหุ้นบริษัท มัดแมน จำกัด จำนวนร้อยละ 100)

ร้านไอศกรีม บาสกิน รอบบิ้นส์ เปิดดำเนินการสาขาแรกในประเทศไทยเมื่อปี พศ. 2534
ที่เซ็นทรัล พลาซ่า ลาดพร้าว ปัจจุบันร้านไอศกรีม บาสกิน รอบบิ้นส์ ที่บริหารงานโดยบริษัทโกลเด้น
สกู๊ป จำกัด มีจำนวนสาขาทั้งสิ้น 16 สาขา (ข้อมูล ณ วันที่ 31 ธันวาคม 2555)
โดยทำเลร้านส่วนใหญ่จะตั้งอยู่ในบริเวณเขตศูนย์การค้าและย่านธุรกิจต่าง ๆ
ให้บริการทั้งการบริการที่ร้านและนำกลับ

  (2) การตลาดและภาวะการแข่งขัน

ธุรกิจคลังสินค้าและท่าเรือ

กลุ่มลูกค้าของธุรกิจคลังสินค้าและท่าเรือมี 2 ลักษณะ คือ ลูกค้าที่ติดต่อ กับบริษัทโดยตรง
ซึ่งส่วนใหญ่จะเป็นลูกค้าเช่าที่เคยใช้บริการมานาน เช่นผู้ส่งออก หรือผู้นำเข้า
และผู้ประกอบการอุตสาหกรรมต่าง ๆ และกลุ่มลูกค้าที่บริษัทเข้าไปติดต่อกับลูกค้าเอง
ส่วนใหญ่จะเป็นลูกค้าฝากเอกสาร บริษัทจึงต้องมีทีมงานฝ่ายการตลาดเข้าถึงลูกค้าโดยตรง
ด้วยช่องทางต่าง ๆ เช่น การแจกเอกสาร (Brochure) หรือออกบูธ (Booth) ตามสถานที่ต่าง
ๆ

ลูกค้าของบริษัทส่วนใหญ่เป็นลูกค้าฝากเอกสารบรรจุกล่อง / แฟ้ม
และลูกค้าที่เป็นผู้นำเข้าสินค้าประเภท ไม้แปรรูป ฝ้ายอัดเบลล์ ถั่วเหลือง และข้าวสาลี ลูกค้าที่เป็น
ผู้ส่งออกสินค้าประเภทน้ำตาลทราย และข้าวสาร เป็นต้น และลูกค้าที่เป็นผู้ค้าปลีกขนาดใหญ่
มีสินค้าประเภทอุปกรณ์กีฬา อุปกรณ์ตกแต่งบ้าน อุปกรณ์สำนักงาน และวัตถุดิบในการทำอาหาร
เป็นต้น ลูกค้าส่วนใหญ่ประมาณ ร้อยละ 65 จะเป็นลูกค้าฝากสินค้าและเอกสาร
และส่วนน้อยประมาณร้อยละ 35 เป็นลูกค้าเช่าคลังสินค้า

สัดส่วนการให้บริการลูกค้ารายใหญ่ 10 รายแรกเทียบกับรายได้รวม ในช่วง 3 ปีที่ผ่านมา

ปี 2555 ปี 2554 ปี 2553

28.18% 10.81% 28.95%

-   กลยุทธ์ในการแข่งขัน

1.  เน้นการบริการที่มีประสิทธิภาพ สะดวกรวดเร็ว และถูกต้อง
    เพื่อตอบสนองความต้องการของลูกค้า

2.  มีทำเลที่ตั้งของคลังสินค้าและท่าเทียบเรือที่สะดวกในการเข้าถึง ทั้งทางน้ำและทางบก

3.  ให้ความสำคัญกับความปลอดภัยของสินค้าที่เก็บรักษา
    รวมถึงความปลอดภัยของพนักงานที่เกี่ยวข้องไม่ว่าจะเป็นพนักงานของบริษัทเองหรือพนักงานของลูกค้า

-   สภาพการแข่งขันภายในอุตสาหกรรม

ในสภาวะปกติการประกอบธุรกิจด้านการให้บริการคลังสินค้าและท่าเทียบเรือของ

บริษัท จัดได้ว่ามีการแข่งขันไม่มากนักและมีคู่แข่งขันรายสำคัญๆ เดิมเพียงไม่กี่ราย ได้แก่
บริษัทที่จดทะเบียนในตลาดหลักทรัพย์แห่งประเทศไทยในหมวดขนส่งและโลจิสติกส์ ในปี 2555
นี้เริ่มมีผู้ประกอบการสนใจในธุรกิจนี้เพิ่มขึ้น เพื่อรองรับการขยายตัวของธุรกิจ
รวมถึงการเปิดเสรีอาเซียน (AEC) ที่กำลังจะเกิดขึ้นในปี 2558

สำหรับการให้บริการด้านรับฝากเอกสารนั้น แม้จะมีคู่แข่งในตลาดการค้าไม่มาก
รายแต่กลับมีการแข่งขันที่สูง บริษัทจึงต้องเร่งพัฒนาการให้บริการ
และทีมงานทั้งฝ่ายการตลาดและลูกค้าสัมพันธ์พบปะลูกค้าอย่างใกล้ชิดทั้งก่อนและหลังการขาย
เพื่อสอบถามความต้องการและความพึงพอใจของลูกค้า เพื่อนำมาพัฒนาการให้บริการอย่างต่อเนื่อง

อนึ่ง บริษัทสามารถสร้างความเชื่อมั่นให้กับลูกค้าด้วยจุดเด่น 3 ประการ คือ

1.  บริษัท มีชื่อเสียงดี เปิดบริการมากว่า 30 ปี เป็นที่รู้จักและเชื่อถือของผู้ใช้บริการ
    และสถาบันการเงิน

2.  มีกรรมสิทธิ์ในคลังสินค้าที่ได้มาตรฐาน มีความมั่นคง แข็งแรง ปลอดภัย และมีทำเลที่ตั้งดี
    การคมนาคมสะดวก ติดแม่น้ำเจ้าพระยา ติดถนนสุขสวัสดิ์เชื่อมถึงถนนวงแหวนอุตสาหกรรม

3. บริการดี

  3.1 พนักงานมีคุณภาพทำให้การตรวจรับ-จ่ายสินค้าถูกต้อง แม่นยำ และรวดเร็ว

  3.2 อุปกรณ์บรรจุและขนถ่ายมีประสิทธิภาพสูง พนักงานมีความชำนาญ
  ทำให้การขนถ่ายสินค้ารวดเร็วและไม่เกิดความเสียหาย

  3.3 มีความยืดหยุ่นในการปฏิบัติงาน และสามารถพัฒนาการให้บริการด้วยเทคโนโลยีที่ทันสมัย
  ทำให้สามารถตอบสนองความต้องการของลูกค้าได้ดี

แนวโน้มการเจริญเติบโตของอุตสาหกรรม

คลังสินค้าในประเทศไทยแบ่งออกเป็นประเภทใหญ่ ๆ ได้ 3 ประเภท คือ

1.  คลังสินค้าที่เจ้าของมีไว้ใช้ประโยชน์เอง เช่น คลังสินค้าของโรงงาน ห้างสรรพสินค้าผู้นำ

เข้า และผู้ส่งออก เป็นต้น ช่วงใดที่เหลือใช้ก็อาจให้เช่าทั่วไปด้วย

2.  คลังสินค้าที่เจ้าของมีไว้เพื่อให้เช่าโดยเฉพาะ คือ ไม่ได้มีวัตถุประสงค์เพื่อใช้ประโยชน์เอง

แต่มุ่งให้ผู้ประกอบการตามข้อ 1 ที่ไม่มีคลังสินค้าเป็นของตนเองเช่า

3.  คลังสินค้าจดทะเบียน เป็นคลังสินค้าที่ต้องจดทะเบียนกับกระทรวงพาณิชย์มีสิทธิใช้คำว่า

“คลังสินค้า” ต่อท้ายชื่อบริษัท สามารถให้เช่าคลังและรับฝากสินค้า
โดยออกใบรับของคลังสินค้าและใบ

ประทวนสินค้าให้แก่ผู้ฝาก
ซึ่งผู้ฝากสามารถนำไปทำนิติกรรมเกี่ยวกับการโอนกรรมสิทธิ์ในสินค้าและจำนำ

สินค้าก็ได้

ในรอบกว่า 10 ปีที่ผ่านมา ความต้องการใช้พื้นที่คลังสินค้ามีเพิ่มขึ้นโดยตลอด กล่าวคือเพิ่มขึ้น
ตามความเจริญเติบโตทางภาวะเศรษฐกิจของประเทศ
และมีแนวโน้มที่คลังสินค้าที่มีมาตรฐานดีและมีท่าเทียบเรือเดินทะเลขนาดใหญ่ติดแม่น้ำเจ้าพระยาจะทวีความสำคัญมากขึ้นเรื่อย
ๆ เนื่องจากมีคลังสินค้ารุ่นเก่าจำนวนไม่น้อย
ได้เปลี่ยนไปดำเนินธุรกิจทางด้านอื่นที่ให้ผลตอบแทนมากกว่า ได้แก่โรงแรม คอนโดมิเนียม
และอาคารสำนักงาน เป็นต้น

ในระยะกลางและระยะยาว ธุรกิจคลังสินค้าที่มีมาตรฐานดียังคงมีแนวโน้มที่จะเติบโตต่อไป

ได้ดี คือ ต้องเติบโตควบคู่ไปพร้อมกับผลิตภัณฑ์มวลรวมของประเทศ ปริมาณสินค้านำเข้าและส่งออก
ของประเทศที่เพิ่มขึ้น ทำให้ความต้องการใช้พื้นที่คลังสินค้าเพิ่มขึ้นเช่นกัน
ในขณะที่พื้นที่คลังสินค้าในเขตกรุงเทพฯ
และปริมณฑลที่อยู่ติดริมฝั่งแม่น้ำเจ้าพระยามีแนวโน้มที่จะลดน้อยลงไป ในขณะที่โอกาสที่คลังสินค้าใหม่
ๆ ที่มีท่าเทียบเรือจะเกิดก็เป็นไปได้ยากมาก เพราะมีข้อจำกัดทางด้านสถานที่ ราคาที่ดิน
และสิ่งปลูกสร้าง ดังนั้น คลังสินค้าใหม่จึงมีแนวโน้มที่จะเกิดขึ้นในเขตรอบนอกกรุงเทพมหานคร
ในต่างจังหวัดมากกว่า เช่น พระนครศรีอยุธยา อ่างทอง ชลบุรี และฉะเชิงเทรา
เป็นต้นและเป็นคลังสินค้าที่ไม่มีท่าเทียบเรือ (Inland Warehouse)

ธุรกิจน้ำมันพืชและอาหารสัตว์

ช่องทางการจัดจำหน่าย

บริษัทมีช่องทางการจัดจำหน่ายน้ำมันพืชและอาหารสัตว์ดังต่อไปนี้

-   ธุรกิจน้ำมันพืช บริษัทจัดให้มีพนักงานขายรับผิดชอบการจำหน่ายตามช่องทางดังนี้

1.  บริเวณกรุงเทพฯ และปริมณฑล เน้นกลุ่มเป้าหมายประเภทร้านอาหาร ภัตตาคาร โรงแรมต่าง
    ๆ

2.  ต่างจังหวัดนอกเหนือจากข้อ 1 จัดจำหน่ายผ่านร้านค้าส่งและห้างสรรพสินค้า

3.  โรงงานอุตสาหกรรมต่าง ๆ

-   ธุรกิจอาหารสัตว์ จัดจำหน่ายโดย

1.  ขายผ่านนายหน้า (Broker)

2.  ขายโดยตรงกับฟาร์มต่าง ๆ

สภาพการแข่งขันภายในอุตสาหกรรม

อุตสาหกรรมน้ำมันพืชและอาหารสัตว์ ในปีนี้ยังคงมีการขยายตัวไม่มากนัก
ตามรายงานภาวะเศรษฐกิจไทยในปี 2555 ของสำนักงานคณะกรรมการพัฒนาเศรษฐกิจและสังคม
แห่งชาติ ภาคเกษตรกรรมมีการขยายตัวเพียงร้อยละ 3.1
สภาพการแข่งขันจึงไม่รุนแรงแต่ปรับตัวขึ้นลงแปรไปตามสภาวการณ์ของตลาด

ธุรกิจอาหารและเครื่องดื่ม

ช่องทางการจัดจำหน่าย

-   ร้านอาหารโอปองแปง

  Au Bon Pain เป็นเครื่องหมายการค้าของร้านอาหารในรูปแบบเบเกอรี่ คาเฟ่ ที่มีสาขา

ทั่วโลก เน้นการนำเสนอความหลากหลายของสินค้า
และบริการที่มีเอกลักษณ์เฉพาะตัวให้ลูกค้าได้เลือกสรร

ตามความต้องการ เมนูอาหารแซนด์วิชต้นตำรับแบบโอ ปอง แปง ขนมปัง และเบเกอรี่ จำนวนกว่า
30 ชนิดด้วยสูตรซีโร่แกรมส์ทรานส์แฟ็ต ไม่มีส่วนประกอบของไขมันทรานส์ ที่ส่งผลเสีย ต่อสุขภาพ
เมนูซุป
สลัดที่มีคุณค่าทางโภชนาการและแซนด์วิชที่ลูกค้าสามารถเลือกส่วนผสมได้เองตามความชื่นชอบพร้อมด้วยเครื่องดื่มสูตรพิเศษอีกหลากหลายชนิดในบรรยากาศร้านอาหารที่อบอุ่นและเป็นกันเองจากพนักงานที่มี

คุณภาพของโอ บอง แปง

การให้บริการของร้านโอ ปอง แปง มีทั้งการให้บริการที่ร้านและนำกลับ พร้อมทั้งบริการ

จัดส่งถึงที่บ้านหรือสำนักงาน นอกจากนี้ ยังมีบริการจัดเลี้ยงตามความต้องการของลูกค้าอีกด้วย

ทำเลที่ตั้งของร้านส่วนใหญ่อยู่ในย่านธุรกิจชื่อดัง ศูนย์การค้าที่มีชื่อเสียง โรงพยาบาล
หรือในบริเวณที่มีสถานที่แวดล้อมไปด้วยกลุ่มเป้าหมายที่เป็นคนทำงาน นักธุรกิจรุ่นใหม่ นักเรียน
นักศึกษา ที่มีรสนิยมทันสมัยเลือกสรรสิ่งที่ดีที่สุดให้ตนเอง

-   ร้านดังกิ้น โดนัท

Dunkin’Donuts เป็นเครื่องหมายการค้าของกาแฟและเบเกอรี่ที่ได้รับความนิยมจาก
ชาวอเมริกันอย่างต่อเนื่องยาวนานกว่า 60 ปี
ด้วยสูตรลับความอร่อยเฉพาะตัวของกาแฟและเบเกอรี่ กลุ่มลูกค้า

มีตั้งแต่ระดับล่างขึ้นไป ดังนั้น การเปิดสาขาจะมีรองรับลูกค้าทุกระดับโดยสาขาของดังกิ้นโดนัท
ในประเทศไทยมีกระจายอยู่ทั่วไป เช่น ตามห้างสรรพสินค้า หรือศูนย์การค้าทั่วไป บริเวณย่านธุรกิจ
หรือชุมชนต่าง ๆ เพื่อความสะดวกแก่ลูกค้าในทุก ๆ กลุ่ม การให้บริการมีทั้งให้บริการที่ร้าน
และนำกลับ รวมถึงการรับจัดชุดสแนคบอกซ์สำหรับงานประชุม งานเลี้ยงสังสรรค์ต่าง ๆ
นอกจากนี้ยังให้บริการ จัดเลี้ยงนอกสถานที่ตามความต้องการของลูกค้าอีกด้วย

-   ร้านไอศกรีมบาสกิน รอบบิ้นส์

“Baskin-Robbins” แบรนด์ไอศกรีมจากประเทศสหรัฐอเมริกา จัดอยู่ในระดับ ไอศกรีม
ที่มีคุณภาพสูง มีการจำหน่ายผ่านระบบขายปลีกซึ่งกระจายอยู่ตามศูนย์การค้าขนาดใหญ่ ย่านธุรกิจต่าง
ๆ โดยมุ่งเน้นไปที่กลุ่มลูกค้าระดับกลางขึ้นไป ในแต่ปีจะมีการจัดทำแผนการตลาด ที่แตกต่างกัน
มีการปรับ เปลี่ยนกลยุทธ์ตามความเหมาะสมเพื่อให้สอดคล้องกับสถานการณ์
ในด้านการประชาสัมพันธ์การสื่อสาร กับกลุ่มลูกค้าที่ผ่านมา มีการจัดทำ Fanpage
บนสื่ออินเตอร์เน็ต สื่อประชาสัมพันธ์หน้าร้าน เช่น โปสเตอร์ สแตนดี้ และคูปองส่วนลดติดกับ
Postcard เป็นต้น ซึ่งในอนาคตจะเน้นการสื่อสารกับกลุ่มลูกค้ามากขึ้นเพื่อ
เป็นการสร้างกลุ่มลูกค้าใหม่ โดยการใช้สื่อวิทยุ
และโทรทัศน์ซึ่งเป็นกลยุทธ์ที่ต้องอาศัยความพร้อมและ ความเหมาะสมในอนาคต

สภาพการแข่งขันภายในอุตสาหกรรม

ธุรกิจอาหารและเครื่องดื่มมีศักยภาพการเจริญเติบโตสูงและมีแนวโน้มที่ดี
ส่งผลให้มีผู้ประกอบการรายใหม่ ๆ เข้าสู่ตลาดตลอดเวลา
การแข่งขันในธุรกิจนี้จึงสูงขึ้นอย่างหลีกเลี่ยงไม่ได้ คู่แข่งขัน

แต่ละรายต่างมีผลิตภัณฑ์ใหม่ ๆ พร้อมการส่งเสริมการขายต่าง ๆ ออกมาอย่างต่อเนื่อง
อย่างไรก็ตามบริษัทเชื่อมั่นในคุณภาพและตราสินค้าที่แข็งแกร่งรวมถึงกลยุทธ์ทางการตลาดของตราสินค้าทั้ง
3 ยี่ห้อว่าจะสามารถเติบโตได้อย่างต่อเนื่อง

 (3) การจัดหาผลิตภัณฑ์หรือบริการ

 

ธุรกิจคลังสินค้าและท่าเทียบเรือ

บริษัท ทรัพย์ศรีไทย จำกัด (มหาชน) มีคลังสินค้าให้บริการอยู่ 3 แห่งด้วยกัน คือ

1.  คลังสินค้า 1 และท่าเทียบเรือ ตั้งอยู่เลขที่ 71,71/1-8 หมู่ 1 ซอยสุขสวัสดิ์ 49
    ถนนสุขสวัสดิ์ ตำบลบางจาก อำเภอพระประแดง จังหวัดสมุทรปราการ โทร.
    02-463-4280-9 โทรสาร 02-463-4287, 02-818-7847 ประกอบด้วยคลังสินค้าจำนวน
    28 หลัง บรรจุสินค้าได้ประมาณ 210,000 เมตริกตัน ท่าเทียบเรือ 2 ท่า
    ที่พักสินค้าความจุสินค้าประมาณ 12,000 เมตริกตัน ที่จอดรถบรรทุกสินค้าประมาณ 150 คัน
    และสำนักงานต่าง ๆ ที่เกี่ยวข้อง

2.  คลังสินค้า 2 และคลังเอกสาร ตั้งอยู่เลขที่ 115 หมู่ 6 ซอยสุขสวัสดิ์ 76 ถนนสุขสวัสดิ์
    ตำบลบางจาก อำเภอพระประแดง จังหวัดสมุทรปราการ โทร. 02-463-0127,
    02-464-1502-9 โทรสาร 02-817-5190 ประกอบด้วยคลังเก็บสินค้าจำนวน 9
    หลังความจุสินค้าประมาณ 79,700 เมตริกตัน คลังเอกสาร 5 หลัง รวมพื้นที่ 8,588
    ตารางเมตร ห้องควบคุมอุณหภูมิและความชื้น พื้นที่ 96 ตารางเมตร
    ที่จอดรถบรรทุกสินค้าจำนวนประมาณ 100 คัน และสำนักงานที่เกี่ยวข้อง

3.  คลัง 3 (คลังเอกสาร) ตั้งอยู่เลขที่ 115/7-9 หมู่ 6 ซอยสุขสวัสดิ์ 76 ถนนสุขสวัสดิ์
    ตำบลบางจาก อำเภอพระประแดง จังหวัดสมุทรปราการ โทร. 02-819-9322-3,
    02-819-9372-77, 02-819-9379 โทรสาร 02-819-9378 ประกอบด้วยคลังเก็บเอกสาร
    7 หลัง รวมพื้นที่ 12,709 ตารางเมตร คลังเก็บเอกสารห้องมั่นคง (Strong Room)
    จำนวน 1 หลังพร้อมระบบคลังสินค้าอัตโนมัติ พื้นที่ 1,445 ตารางเมตร
    ชั้นเก็บเอกสารพร้อมระบบป้องกันอัคคีภัยและป้องกันผู้บุกรุกด้วยแสงอินฟาเรดและกล้องวงจรปิด
    ห้องควบคุมอุณหภูมิและความชื้นในอาคาร พื้นที่รวม 156 ตารางเมตร
    พร้อมสำนักงานที่เกี่ยวข้อง

ผลกระทบต่อสิ่งแวดล้อม

บริษัทได้ทำการศึกษาวิเคราะห์ผลกระทบและแนวทางการแก้ไขนำเสนอคณะกรรมการ

สิ่งแวดล้อมและกรมเจ้าท่า เพื่อขอใบอนุญาตมีและใช้ท่าเทียบเรือ โดยการจัดสร้างรางระบายน้ำ
และบ่อดักไขมันเพื่อรองรับและบำบัดความสกปรกของน้ำทิ้งภายในโครงการ
และจัดทำตะแกรงดักขยะที่ฝาท่อระบายน้ำทุกช่องและที่ปลายท่อก่อนระบายสู่แม่น้ำเจ้าพระยา
รวมทั้งจัดทำป้ายเตือนข้อห้ามต่าง ๆ ภายในโครงการ และปฏิบัติตามมาตรการป้องกัน
และลดผลกระทบ สิ่งแวดล้อมด้านคุณภาพน้ำ เช่น
ตรวจสอบท่อระบายน้ำภายในบริเวณโครงการเพื่อป้องกันการอุดตัน ระมัดระวังในการขนถ่ายสินค้า
โดยเฉพาะปุ๋ยเคมีและสินค้าทางการเกษตร มิให้เกิดหกหล่นหรือรั่วไหลลงสู่แม่น้ำได้
นอกจากนี้บริษัทยังมีหน้าที่ต้องปฏิบัติ ตามเงื่อนไขใบอนุญาตให้มี/ใช้ท่าเทียบเรือ คือ
ตรวจสอบคุณภาพน้ำทิ้ง ที่ปล่อยจากโครงการทุกจุดโดยตรวจวัด PH, BOD, SUSPERDED SOLID
และ GREOSE AND OIL เป็นประจำทุก 3 เดือน และรายงานผลให้กรมเจ้าท่า และคณะกรรมการ
สิ่งแวดล้อมแห่งชาติพิจารณาทุกครั้ง ซึ่งในการตรวจสอบคุณภาพน้ำทิ้งดังกล่าว
บริษัทได้ดำเนินการจ้างบริษัทที่มีความชำนาญและได้ขึ้นทะเบียนการปฏิบัติการวิเคราะห์กับกรม
โรงงานอุตสาหกรรม ทำหน้าที่ตรวจวิเคราะห์น้ำทิ้ง

ธุรกิจน้ำมันพืชและอาหารสัตว์ 

บริษัทฯนำเข้าวัตถุดิบหลักคือ เมล็ดถั่วเหลือง นำเข้าจากประเทศสหรัฐอเมริกา และประเทศ

อาเจนตินา และกากถั่วเหลือง นำเข้าจากประเทศอาเจนตินา

 ธุรกิจอาหารและเครื่องดื่ม

-   ร้านดังกิ้น โดนัท ใช้วัตถุดิบที่ผลิตในประเทศไทย โดยมีครัวผลิต 20 แห่ง ตั้งอยู่

ในกรุงเทพฯ 4 แห่ง และอีก 16 แห่งกระจายอยู่ทั่วประเทศ

-   ร้านโอ ปอง แปง มีโรงงานผลิตในส่วนอาหารแช่แข็ง 1 แห่ง ตั้งอยู่ที่ ต. บางปู

อ.เมือง จ. สมุทรปราการ และมีครัวผลิตในส่วนขนมอบ 2 แห่ง ตั้งอยู่ที่พระราม 3 และ พัทยา
นอกจากนี้ยังมีการผลิตอาหารในครัวของร้านในบางสาขาเพื่อจัดส่งกระจายไปยังสาขาใกล้เคียง
วัตถุดิบ หลักคือแป้งสำหรับทำขนม บริษัทฯนำเข้าจากสหรัฐอเมริกาตามมาตรฐานของร้านโอ ปอง
แปง ทั่วโลก

-   ไอศกรีม บาสกิ้น รอบบิ้นส์ นำเข้าไอศกรีมโดยตรงจากสหรัฐอเมริกา ไม่ได้มี

กระบวนการผลิตในประเทศไทย ซึ่งเป็นมาตรฐานเดียวกับไอศกรีม บาสกิ้น รอบบิ้นส์ทั่วโลก